 Xaliiimo ayaduna dhankeedii ayay ka fajacday oo ka fiigtay, waxa ay la yaabtay nasiib xumada Nasro, ninka ay ka soo carartay iyo midkaan ay u timid ayay isku fiirisay waxa ay kala noqdeen kaaf iyo kala dheeri, ayada oo yaaban ayay tiri: Walaal ninka waan aqaanaa oo waaba reerkeena in aad is taqaanaan ayaa laga yaabaa, waana ku tusi doonaa oo aniga ayaan is kiin tusi doona waa mid habaar qabe ah, oo meel walba laga soo habaaray, halkaana ku daruufaysan, dhanka kale waxaan la yaabanahy naagta adiga kaa soo fakatay ee walbahaarka iyo dhibaatada aan ogay martay. 